Diari Oficial de la Generalitat Valenciana


Sumari del DOGV 4076, del 31-08-2001 (2001/7908)

Rotlle d'apel·lació número 186/2001. Cèdula de notificació.
-----------------------------------------------------------

### Dades del document

Número de DOGV
:   4076

Data del DOGV
:   31-08-2001

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2001/7908


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 186/2001. Cèdula de notificació. [2001/Q7908]
  
La Secció Sisena de l'Audiència Provincial de València ha dictat, en el rotlle d'apel·lació número 186/2001, la sentència que té l'encapçalament i la part dispositiva que es diu tot seguit:
  
«Audiència Provincial de València
  
Secció Sisena
  
Sentència número 548
  
- Presidenta: Purificación Martorell Zulueta
  
- Magistrats:
  
· María Mestre Ramos
  
· Juan-Fermín Prado Arditto
  
València, 17 de juliol de 2001
  
La Secció Sisena d'aquesta Audiència Provincial de València, integrada per les persones indicades al marge, ha vist aquest recurs d'apel·lació interposat contra la sentència de data 27 d'octubre de 1997, dictada en les actuacions de menor quantia número 530/1994, del Jutjat de Primera Instància número 6 de València.
  
Han sigut parts en el recurs, com a apel·lant, la demandant Aurora Polar, Sociedad Anónima de Seguros y Reaseguros, representada per la procuradora Asunción García de la Cuadra Rubio, i defesa pel lletrat Pablo Soler Álvarez, i, com a apel·lades, les demandades Everich Shipping LTD (que usa el nom comercial d'Ema Ocean Lines), en rebel·lia en primera instància i incompareguda en aquesta alçada, Cho Yang Shipping CO LTD, representada per la procuradora Esperanza de la Fuente Grau, i defesa pel lletrat Jorge Selma García-Faria, i Vapores Suardíaz Valencia, SA, representada per la procuradora Alicia Ramírez Gómez, i defesa pel lletrat Enrique Silvestre Martí.
  
Ha sigut ponent Juan-Fermín Prado Arditto.
  
Decisió
  
Que amb l'estimació en part del recurs d'apel·lació interposat per la procuradora Asunción García de la Cuadra Rubio, en nom i representació de la demandant Aurora Polar, Sociedad Anónima de Seguros y Reaseguros, contra la sentència de 27 d'octubre de 1997, dictada pel Jutjat de Primera Instància número 6 de València en les actuacions de menor quantia número 530/1994, revoquem la resolució recorreguda en l'únic extrem de deixar sense efecte en la seua totalitat el pronunciament d'aquesta contingut en l'apartat primer de la decisió, i, en lloc seu, amb la desestimació de les excepcions processals formulades per la demandada Cho Yang Shipping CO LTD, i amb l'estimació de la demanda exercitada contra ella, la condemnem a pagar a l'actora, solidàriament amb la codemandada, ja condemnada en el tercer dels pronunciaments de la sentència del jutjat, la quantitat d'un milió cent catorze mil set-centes sis pessetes (1.114.706 pessetes), més els interessos legals d'aquesta quantitat des de la interpel·lació judicial.
  
Pel que fa al pagament de les costes, les imposem en la forma dictada en el fonament onze d'aquesta resolució, que ací es dóna per reproduït.
  
No s'hi pot interposar recurs de cassació».
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda, Everich Shipping LTD (Ema Ocean Lines).